कर्नाटक में कोरोना संक्रमण से 239 मरीजों की मौत, सामने आए 44,438 नये मामले
कर्नाटक में सोमवार को कोरोना वायरस संक्रमण के 239 मरीजों की मौत होने से इस महामारी से मरने वालों की संख्या बढ़कर 16,250 हो गयी है जबकि इस दौरान कोरोना के 44,438 नये मामले सामने आने के बाद संक्रमितों की संख्या बढ़कर 16.46 लाख हो गयी।
बेंगलुरु: कर्नाटक में सोमवार को कोरोना वायरस संक्रमण के 239 मरीजों की मौत होने से इस महामारी से मरने वालों की संख्या बढ़कर 16,250 हो गयी है जबकि इस दौरान कोरोना के 44,438 नये मामले सामने आने के बाद संक्रमितों की संख्या बढ़कर 16.46 लाख हो गयी। स्वास्थ्य विभाग ने यह जानकारी दी। बेंगलुरु के शहरी क्षेत्र में ही संक्रमण के 22,112 नये मामले सामने आये हैं। राज्य के स्वास्थ्य विभाग की ओर से जारी बुलेटिन के मुताबिक इस दौरान कोरोना के 20,901 मरीजों को ठीक होने के बाद अस्पताल से छुट्टी दे दी गयी। कर्नाटक में अब तक कोरोना के 16,46,303 मामलों की पुष्टि हो चुकी है जबकि कोरोना महामारी से राज्य में 16,250 लोग अपनी जान गंवा चुके हैं। कोरोना से संक्रमित 11,85,299 लोगों ने इस जानलेवा वायरस को मात भी दी है। राज्य में इस समय कोरोना के 4,44,734 सक्रिय मामले हैं। मैसुरु में 2,685, टुमकुरु में 2,361, हासन में 1,673, मांड्या में 1,367, कलबुर्गी में 1,083, धारवाड़ में 1,021, बल्लारी में 990, चिक्काबल्लापुरा में 886 और बेंगलुरु ग्रामीण में 815 नये मामले सामने आये हैं। कर्नाटक 11 जिले ऐसे हैं जहां कोरोना संक्रमण के 500 से अधिक नये मामले सामने आये हैं। राज्य में सोमवार को कोरोना के कारण हुई 239 मौतों में से बेंगलुरु शहरी क्षेत्र में ही केवल 115 मौतें हुईं जबकि चामराजनगर में 19 लोगों ने इस वायरस के कारण दम तोड़ा। मैसुरु में 14, बल्लारी और हासन में भी 14 लोगों की जान गयी, टुमाकुरु में आठ, शिवामोगा में सात, बागलकोटे, चिक्काबल्लापुरा और कलबुर्गी में पांच-पांच लोगों की मौत हुई है। कर्नाटक में अब तक 2.61 करोड़ नमूनों की कोरोना जांच की जा चुकी है जिसमें से 1,49,090 नमूनों की सोमवार को जांच की गयी। राज्य में अब तक 98.78 लाख लोग कोविड-19 का टीका ले चुके हैं इनमें एक खुराक और दोनों खुराक लेने वाले लोग भी शामिल हैं।ये भी पढ़ें